b'\n_START_ARTICLE_\nSuvalk\xc5\xb3 apskritis (Rusija)\n_START_SECTION_\nIstorija\n_START_PARAGRAPH_\nApskritis sudaryta 1866\xc2\xa0m. Augustavo gubernijoje i\xc5\xa1 vakarin\xc4\x97s Sein\xc5\xb3 apskrities dalies. Nuo 1867\xc2\xa0m. prijungta prie naujai sudarytos Suvalk\xc5\xb3 gubernijos. I pasaulinio karo metu 1915\xc2\xa0m. apskrit\xc4\xaf u\xc5\xbe\xc4\x97m\xc4\x97 Vokietijos imperija ir prijung\xc4\x97 prie Oberosto. Po I pasaulinio karo apskri\xc4\x8diai tapus II Lenkijos respublikos dalimi prie jos buvo prijungta pietvakarin\xc4\x97 Sein\xc5\xb3 apskrities dalis bei atskirtas \xc5\xa1iaur\xc4\x97s rytuose buv\xc4\x99s Mockavos vals\xc4\x8dius, kuris vienintelis i\xc5\xa1 visos apskrities atiteko Lietuvai. 1919\xc2\xa0m. Mockavos vals\xc4\x8dius buvo panaikintas ir visa jo teritorija \xc4\xaftraukta \xc4\xaf naujai sukurt\xc4\x85 lietuvi\xc5\xa1k\xc4\x85 Punsko vals\xc4\x8di\xc5\xb3 su centru Sangr\xc5\xabdoje.\n_START_SECTION_\nGyventojai\n_START_PARAGRAPH_\nPagal 1897\xc2\xa0m. Rusijos imperijos gyventoj\xc5\xb3 sura\xc5\xa1ym\xc4\x85 apskrityje gyveno 92 910 \xc5\xbemon\xc4\x97s. Suvalkuose gyveno 22 648 \xc5\xbemon\xc4\x97s.\n_START_SECTION_\nSuskirstymas\n_START_PARAGRAPH_\n1913\xc2\xa0m. apskrityje buvo 15 vals\xc4\x8di\xc5\xb3: Andrejavo vals\xc4\x8dius, \xc4\x8costkuvo vals\xc4\x8dius, Jeleniavo vals\xc4\x8dius, Kadari\xc5\xa1ki\xc5\xb3 vals\xc4\x8dius, Koniecburo vals\xc4\x8dius, Kukuvo vals\xc4\x8dius, Mockavos vals\xc4\x8dius, Pavluvkos vals\xc4\x8dius, Pilypavo vals\xc4\x8dius, Prieraslio vals\xc4\x8dius, Seiv\xc5\xb3 vals\xc4\x8dius, \xc5\xaatos vals\xc4\x8dius, Vi\xc5\xbeainio vals\xc4\x8dius, Vulkos vals\xc4\x8dius ir \xc5\xbdabari\xc5\xa1k\xc4\x97s vals\xc4\x8dius'